་མཛད་པའི་འཐེབ་
སྲིན་གྱིས་ཨུཏྤ་ལའི་ཡུ་བ་ནས་འཛིན་པའི་འདབ་མ་དཔུང་བའི་ཐད་དུ་རྒྱས་པས་
ཤེས་རབ་ཀྱི་རལ་གྲི་དང་ཤེར་ཕྱིན་གྱི་གླེགས་བམ་བཏེགས་པ། པཎ་ཞྭ་གསེར་གྱི་
མདོག་ཅན་གསོལ་ཞིང་། ཞབས་རྡོ་རྗེ་སྐྱིལ་ཀྲུང་གིས་བཞུགས་པ། དེའི་སྤྱི་བོའི་
རྩ་འཁོར་གྱིས་དབུས་སུ་པད་ཟླའི་གདན་ལ་འཇམ་དབྱངས་དམར་སེར། གཡས་
རལ་གྲི་འཕྱར་ཞིང་། གཡོན་ཨུཏྤལ་ལའི་ཡུ་བ་ནས་བཟུང་བས་འདབ་སྟེང་ན་
སྟོང་ཕྲག་བརྒྱ་བའི་གླེགས་བམ་གྱིས་མཚན་པ་རལ་བའི་ཟུར་ཕུད་ལྔ་དང་ལྡན་པ།
མགྲིན་པའི་རྩ་འཁོར་གྱི་དབུས་སུ་པད་ཟླའི་གདན་ལ་སྤྱན་རས་གཟིགས་དཀར་
བོ་རྩ་ཕྱག་གཉིས་ཐལ་མོ་སྦྱར་ཞིང་འོག་མ་གཉིས་ཤེལ་འཕྲེང་དང་པདྨ་འཛིན་
རལ་བའི་ཐོར་ཚུགས་དང་ནུ་མ་གཡོན་པར་ཀྲིཥྞ་ས་རའི་པགས་པས་བཀབ་པ།
གཉིས་ཀའང་རིན་པོ་ཆེའི་རྒྱན་དང་དར་གྱི་ན་བཟའ་གསོལ་བ། ཞབས་རྡོ་རྗེ་སྐྱིལ་
ཀྲུང་གིས་བཞུགས་པ། ཐུགས་ཀྱི་རྩ་འཁོར་གྱི་དབུསག་ ༡ ཟླའ་གདན་ལ་དཔལ་
ཕྱག་ན་རྡོ་རྗེ་མཐིང་ནག་གཡས་གསེར་གྱི་རྡོ་རྗེ་དང་། གཡོན་སྡིགས་མཛུབ་མཛད་
པ། དབུ་སྐྲ་དང་སྨིན་མ་དམར་སེར་འབར་བ། རིན་པོ་ཆེ་དང་སྤྲུལ་གྱིས་སྤྲས་པ།
ཞབས་གཡས་བསྐུམས་ཤིང་གཡོན་བརྐྱངས་ཀྱིས་ཡེ་ཤེས་ཀྱི་མེ་འབར་བའི་དབུས་
ན་བཞུགས་པ། དེའི་དཔྲལ་བར་ༀ མགྲིན་པར་ཨཱཿ ཐུགས་ཀར་ཧཱུྃ ཐུགས་
111

ཀའི་ས་བོན་ལས་འོད་ཟེར་འཕྲོས་པས། དགའ་ལྡན་ལ་སོགས་པ་ཕྱོགས་བཅུའི་
ཞིང་ཁམས་མཐའ་ཡས་པ་ནས་རྗེ་བཙུན་བླ་མ་བློ་བཟང་གྲགས་པས་གཙོ་བོའི་རྩ་
བརྒྱུད་ཀྱི་བླ་མ་ཡི་དམ་སངས་རྒྱས་བྱང་སེམས་ཉན་རང་དཔའ་བོ་མཁའ་འགྲོ་ཆོས་
སྐྱོང་སྲུང་མ་སོགས་སྐྱབས་གནས་ཐམས་ཅད་བཛྲ་ས་མ་ཛཿ སྤྱན་དྲངས། ཛཿཧཱུཾ་
བཾ་ཧོཿ གཉིས་སུ་མེད་པར་གྱུར། བར་བསམ། དེ་ནས་སྐྱབས་གནས་ཀུན་འདུས་
སུ་མོས་ནས། མཆོད་པ་རྒྱས་པར་སྤྲོ་ན་འོག་ཏུ་མདུན་བསྐྱེད་ནས་འབྱུང་བ་ལྟར་བྱ།
བསྡུ་ན། ཇི་སྙེད་སུ་དག་ཕྱོགས་བཅུའི་འཇིག་རྟེན་ན། །ཞེས་པ་ནས། ཐམས་
ཅད་རྫོགས་པའི་བྱང་ཆུབ་ཆེན་པོར་བསྔོ། །ཞེས་བཟང་སྤྱོད་ལས་འབྱུང་བ་ལྟར་
ཡན་ལག་བདུན་པ་བྱ། དེ་ནས་དམིགས་བརྩེ་མ་ཁ་ཤས་བགྲང་ཞིང༌། མཇུག་ཏུ།
ཚེ་རབས་ཀུན་ཏུ་རྒྱལ་བ་ཙོང་ཁ་བས། །ཞེས་པ་ནས། སྐད་ཅིག་ཙམ་ཡང་ལྡོག་
པར་མ་གྱུར་ཅིག །ཅེས་པས་སྨོན་ལམ་གདབ།
གཉིས་པ་མདུན་བསྐྱེད་སྒྲུབ་པ་ནི། ཨོཾ་སྭ་བྷཱ་ཝ་ཤུདྡྷ་སརྦ་དྷརྨཱ་སྭ་བྷཱ་ཝ་ཤུདྡྷེ྅་
ཧཾ། སྟོང་བ་ཉིད་དུ་གྱུར། སྟོང་བའི་ངང་ལས་པད་ཟླའི་སྟེང་དུ་བཾ་ལས་བྱུང་བའི་
རིན་པོ་ཆེའི་བུམ་པ་དཀར་བོ། ལྟོ་བ་ཆེ་བ། མགྲིན་པ་རིང་བ། མཆུ་འཕྱང་བ་ལ་
སོགས་པའི་མཚན་ཉིད་ཐམས་ཅད་དང་ལྡན་པ་ཕྱི་བུམ་པའི་དབྱིབས་ཅན་ལ་ནང་
གཞལ་ཡས་ཁང་གི་རྣམ་པ་ཅན་གྱི་དབུས་སུ་སེང་ཁྲི་པདྨ་ཉི་ཟླའི་སྟེང་དུ་དྷཱིཿ ལས་
རལ་གྲི་ཡུ་བ་དྡྷིས་མཚན་པ་ལས་འོད་འཕྲོས། དོན་གཉིས་བྱས། ཚུར་འདུས་
ཡོངས་སུ་གྱུར་པ་ལས་རིལ་བུ་རྣམས་རྒྱལ་བ་ཙོང་ཁ་བ་ཆེན་པོ་རབ་བྱུང་གི་ཆ་
ལུགས་ཅན་ཞི་ཞིང་འཛུམ་པའི་ཞལ་ཁྱིམ་དཀར་ལ་དམར་བའི་མདངས་ཆགས་པ།
ཞེས་པ་ནས། དགའ་ལྡན་ལ་སོགས་པ་ཕྱོགས་བཅུའི་ཞིང་ཁམས་མཐའ་ཡས་པ་
ནས་རྗེ་བཙུན་བླ་མ་བློ་བཟང་གྲགས་པས་གཙོ་བོའི་རྩ་བརྒྱུད་ཀྱི་བླ་མ་ཡི་དམ་སངས་
'་:
112

རྒྱས་བྱང་སེམས་ཉན་རང་དཔའ་བོ་མཁའ་འགྲོ་ཆོས་སྐྱོང་སྲུང་མ་སོགས་སྐྱབས་
གནས་ཐམས་ཅད་བཛྲ་ས་མ་ཛཿ ཞེས་སྤྱན་དྲངས། ཛཿཧཱུཾ་བཾཧོཿ གཉིས་སུ་མེད་
པར་གྱུར་པར་བསམ།
བསྡུ་ན། བཟང་སྤྱོད་སོགས་ལས་འབྱུང་བའི་ཡན་ལག་བདུན་པའམ། རྒྱས་
པར་སྤྲོ་ན། མཆོད་པ་རྣམས། ཨ་མྲི་ཏས་བསང་། སྭ་བྷཱ་ཝས་སྦྱངས། སྟོང་བའི་
ངང་ལས་ཨོཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཨོཾ་འོད་དུ་
ཞུ་བ་ལས་བྱུང་བའི་མཆོད་ཡོན། ཞབས་བསིལ། མེ་ཏོག བདུག་སྤོས། མར་མེ།
དྲི་ཆབ། ཞལ་ཟས། རོལ་མོ་རྣམས་དྭངས་ཤིང་ཐོག་མ་མེད་པ་ནམ་མཁའ་དང་
མཉམ་པར་གྱུར། ཨོཾ་ཨགྷཾ་ཨཱཿཧཱུཾ། ནས། ཨོཾ་ཤཔྟ་ཨཱཿཧཱུཾ། ཞེས་བྱིན་གྱིས་བརླབ།
རབ་འབྱམས་རྒྱ་མཚོ་དཔག་མེད་ན། །མཆོད་ཡོན་ཇི་སྙེད་ཡོད་པ་རྣམས། །
བདག་གིས་གུས་པས་བཤམས་པ་འདི། །རྗེ་བཙུན་བློ་བཟང་གྲགས་པ་ལ། །འབུལ་
གྱི་ལེགས་པར་བཞེས་ནས་ཀྱང༌། །དངོས་གྲུབ་མ་ལུས་བསྩལ་ཏུ་གསོལ། །ཨོཾ་སུ་མ་
ཏི་ཀཱིརྟི་ཤྲཱི་བྷ་དྲ་ཨཉྙཾ་པྲ་ཏཱིཙྪ་ཧཱུཾ་སྭཱཧཱ། དེ་བཞིན་དུ་མཆོད་ཡོན་གྱི་གནས་སུ་ཞབས་
བསིལ་ནས་རོལ་མོའི་བར་དང༌། ཨཉྙཾ་གྱི་གནས་སུ་བཱཏྱཾ་ནས་ཤཔྟའི་བར་བཅུག་
ལ་མཆོད་པ་དབུལ། དེ་ནས། སྐུ་གསུམ་ཡེ་ཤེས་ལྔ་ལྡན། །རབ་འབྱམས་དཀྱིལ་
འཁོར་ཀུན་གྱི། །ཁྱབ་བདག་རྡོ་རྗེ་འཆང་དབང་། །དབྱེར་མེད་བློ་བཟང་གྲགས་
པ། །དྲིན་ཅན་རྩ་བའི་བླ་མ། །སྙིང་ནས་གསོལ་བ་འདེབས་སོ། །ཐུགས་རྗེའི་སྤྱན་
གྱིས་གཟིགས་ལ། །བདག་དང་མ་རྒན་འགྲོ་རྣམས། །འདི་དང་ཕྱི་མ་བར་དོའི། །
འཇིགས་པ་ཀུན་ལས་སྒྲོལ་ལ། །མཆོག་དང་ཐུན་མོང་དངོས་གྲུབ། །འདོད་དགུ་
ཆར་བཞིན་ཕོབ་མཛོད། །བླ་མ་མཁྱེན་བླ་མ་མཁྱེན་བླ་མ་མཁྱེན། །བདེ་གཤེགས་
གཞན་གྱིས་སྤངས་པ། །རྩོད་དུས་འགྲོ་བའི་འདྲེན་མཆོག །མཉམ་མེད་ཤཱཀྱའི་རྒྱལ་
113

བོ། །དབྱེར་མེད༞༄། །དྲིན་ཅན༞༞། །སྙིང་ནས༞༞། །ཐུགས་རྗེའི། །བདག་
དང༞། །འདི་དང༞། །འཇིགས་པ༞༞། །མཆོག་དང། །འདོད་དགུ༄། །བླ་
མ་མཁྱེན༞༞། །བྱང་ཕྱོགས་རྨོངས་པའི་མུན་ཁྲོད། །བདག་ཅག་མགོན་མེད་རྣམས་
ཀྱི། །བསླུ་མེད་མགོན་དང་སྐྱབས་གཅིག །རྗེ་བཙུན་བློ་བཟང་གྲགས་པ། །དྲིན་
ཅན་རྩ་བའི་བླ་མ། །སྙིང་ནས། །ཕན་བདེའི་འབྱུང་གནས་བསྟན་པ། །མིང་
ཙམ་ལྷག་མར་གྱུར་ཚེ། །བསླབ་གསུམ་ལུང་རྟོགས་དམ་ཆོས།: །རྒྱས་མཛད་བློ་
བཟང་གྲགས་པ། །དྲིན་ཅན་རྩ་བའི་བླ་མ། །སྙིང་ནས༞། །མཚན་ཙམ་ཐོས་པ་
ཡིས་ཀྱང་། །མནར་མེད་དམྱལ་བའི་མེ་ལྕེ། །པདྨའི་ཚལ་ལྟར་བསིལ་མཛད། །
ཀུན་མཁྱེན་བློ་བཟང་གྲགས་པ། །བཀའ་དྲིན་གསུམ་ལྡན་བླ་མ། །སྙིང་ནས༞༞། །
ཁྱོད་ཞབས་དྲན་པའི་མོད་ལ། །སྡུག་བསྔལ་མདའ་ཆར་དྲག་པོ། །ཕུན་ཚོགས་ནོར་
བུའི་ཆར་དུ། །བསྒྱུར་མཛད་ཐམས་ཅད་མཁྱེན་པ། །རྗེ་བཙུན་རྩ་བའི་བླ་མ། །
སྙིང་ནས༞༄། །བདག་ཅག་ཡུན་རིང་འཁོར་བ། །སྡུག་བསྔལ་རྒྱ་མཚོ་ཆེན་པོར། །
འཁྱམས་ཤིང་བྱིང་དཀའི་འབྱིན་བྱེད། །དྲིན་ཅན་བླ་མ་རྣམས་དང་། །དབྱེར་མེད་
བློ་བཟང་གྲགས་པ། །སྙིང་ནས༞། །ཐོག་མེད་དུས་ནས་ད་བར། །དུག་གསུམ་
ནད་ཀྱིས་གདུངས་པ། །འཚོ་མཛད་སྨན་པའི་རྒྱལ་བོ། །དྲིན་ཅན་རྩ་བའི་བླ་མ། །
རྗེ་བཙུན་བློ་བཟང་གྲགས་པ། །སྙིང་ནས༞༞། །བླང་དོར་གནས་ལ་རྨོངས་པ། །མི་
ཤེས་མུན་པའི་སྨག་རུམ། །སེལ་བའི་ཡེ་ཤེས་སྒྲོན་མེ། །དྲིན་ཅན་རྩ་བའི་བླ་མ། །
བློ་བཟང་རྒྱལ་བའི་དབང་བོ། །སྙིང་ནས༞། །སངས་རྒྱས་བྱང་སེམས་ཕལ་ཆེར། །
དག་ཞིང་གཤེགས་པའི་སྐབས་འདིར། །ཐུགས་རྗེས་རྒྱལ་བའི་མཛད་པ། །བསྒྲུབ་
མཛད་དཔལ་ལྡན་བླ་མ། །བློ་བཟང་རྒྱལ་བའི་དབང་བོ། །སྙིང་ནས༞༞། །སངས་
རྒྱས་ཀུན་གྱི་བདག་ཉིད། །ཆོས་ཕུང་བརྒྱད་ཁྲིའི་འབྱུང་གནས། །འཕགས་ཚོགས་
114.

ཀུན་གྱི་གཙོ་བོ། །སྐྱབས་གསུམ་ཀུན་འདུས་ངོ་བོ། །དྲིན་ཅན་རྩ་བའི་བླ་མ། ། །
i@
བཟང་རྒྱལ་བའི་དབང་བོ། །སྙིང་ནས༞༞། ། དམྱལ་བ་ཡི་དྭགས་དུད་འགྲོ། །
འཇིགས་རུང་ངན་སོང་གསུམ་གྱི། །སྒོ་འགེགས་མཐོ་རིས་ལམ་སྟོན། །དྲིན་ཅན་རྩ་
བའི་བླ་མ། །བློ་བཟང་རྒྱལ་བའི་དབང་བོ། །སྙིང་ནས༞༞། །སྐྱེ་རྒ་ན་འཆིའི་སྡུག་
བསྔལ། །རྦ་ཀློང་འཁྲུགས་པའི་རྒྱ་མཚོའི། །ཕ་རོལ་སྒྲོལ་བའི་དེད་དཔོན། །དྲིན་
ཅན་རྩ་བའི་བླ་མ། །བློ་བཟང་རྒྱལ་བའི་དབང་བོ། །སྙིང་ནས༞༞། །མཆོག་དང་
ཐུན་མོང་དངོས་གྲུབ། །ཅི་འདོད་ཡིད་བཞིན་རྩོལ་བའི། །ཡི་དམ་སངས་རྒྱས་བྱང་
སེམས། །ཀུན་འདུས་ཐམས་ཅད་མཁྱེན་པ། །དྲིན་ཅན་རྩ་བའི་བླ་མ། །བློ་བཟང་
རྒྱལ་བའི་དབང་བོ། །སྙིང་ནས། །ནག་ཕྱོགས་བདུད་རིགས་བར་གཅོད།
དུས་མཐའི་མེ་ཡིས་ནགས་བཞིན། །སྐད་ཅིག་ཉིད་ལ་འཇོམས་མཛད། །མཁའ་
འགྲོ་ཆོས་སྐྱོང་ཀུན་འདུས། །དྲིན་ཅན་རྩ་བའི་བླ་མ། །བློ་བཟང་རྒྱལ་བའི་
དབང་བོ། །སྙིང་ནས༞༞། །ཡོངས་འཛིན་མང་བོའི་ཞལ་གྱི། །ཟབ་རྒྱས་བདུད་
རྩི་འཐུངས་ཀྱང་། །སངས་རྒྱས་དངོས་སུ་མ་བལྟས། །སྐལ་ཆད་ལོག་ལྟ་མཁན་
ལ། །བླ་མས་ཐུགས་རྗེས་གཟིགས་ཤིག །རྙེད་དཀའ་དལ་འབྱོར་ཐོབ་ཀྱང་།
འདིའི་བྱ་བས་གཡེངས་ནས། །དོན་ཆེན་ཡལ་བར་ཤོར་བའི། །འདི་ཕྱི་གཉིས་
མེད་བདག་ལ། །བླ་མས༞༞། །དབུགས་འབྱུང་འགེགས་པ་ཙམ་གྱིས། །ངན་
སོང་གནས་སུ་ལྟུང་བའི། །ངང་ཚུལ་སྙིང་ནས་མ་དྲན། །སྙིང་མེད་སྨྱོན་པ་བདག་
ལ། །བླ་མས༞༞། །སྡུག་བསྔལ་མི་འདོད་བཞིན་དུ། །སྡིག་པའི་ལས་ལ་རྔམས་
ཤིང་། །བདེ་འདོད་དགེ་ལ་གཡེལ་བའི། །ཁྲེལ་མེད་འགལ་འདུ་མཁན་ལ། །བླ་
མས༞༄། །རྒན་གཞོན་བར་མའི་གོ་རིམ། །ངེས་མེད་འཆི་བ་མཐོང་ཡང་། །ནམ་
འཆི་ངེས་མེད་མ་དྲན། །རྟག་འཛིན་ཕྱི་བཤོལ་མཁན་ལ། །བླ་མས༞༞། །རྣམ་
115

དག་སྡོམ་གསུམ་བླངས་ཀྱང་། །དྲན་ཤེས་བག་ཡོད་ལྷོད་པས། །ཉེས་ལྟུང་ཆ་
བཞིན་འབབ་པ། །ངན་འགྲོའི་རྒྱུ་བསོག་བདག་ལ། །བླ་མས༞༞། །སྐྲ་བྲེག་ངུར་
སྨྲིག་བགོས་ཀྱང་། །ཆགས་སྡང་གཡོ་སྒྱུས་དུས་འདའ། །ཝ་སྐྱེས་སེང་ལྤགས་གྱོན་
འདྲའི། །སྡིག་ཅན་བཟང་བརྫུ་མཁན་ལ། །བླ་མས༞༞། །དགེ་སྦྱོར་བྱས་པར་
མས། །རོ་ཉལ་རྣམ་གཡེང་མཁན་ལ། །བླ་
མས༞༞། །དེང་ནས་བྱང་ཆུབ་བར་དུ། །ཁྱོད་མིན་སྐྱབས་གཞན་མེད་པས། །འདི་
ཕྱི་བར་དོ་ཀུན་ཏུ། །བླ་མས་ཐུགས་རྗེས་གཟིགས་ཤིག །ཐབས་མཁས་ཐུགས་རྗེས་
ལྕགས་ཀྱུས། །འབྲལ་མེད་རྗེས་སུ་ཟུངས་ལ། །མཐོ་རིས་ཐར་བ་ཆེན་པོའི། །
གཞལ་མེད་ཁང་དུ་དྲོངས་མཛོད། །ཅེས་པཎ་ཆེན་བློ་བཟང་ཆོས་ཀྱི་རྒྱལ་མཚན་
གྱིས་གསུངས་པ་འདི་ཉིད་ཀྱིས་བསྟོད། དེ་ནས། རྗེ་བཙུན་བླ་མ་བློ་བཟང་གྲགས་
པའི་ཐུགས། །དེ་ལྟར་གདུང་ཤུགས་དྲག་པོས་བསྐུལ་བྱེད་ན། །དམ་རྫས་རིལ་བུ་
འདི་ལ་བྱིན་རློབས་ལ། །འགྲོ་རྣམས་སྨིན་ཅིང་གྲོལ་བར་མཛད་དུ་གསོལ། །རྩེ་
གཅིག་གསོལ་བ་བཏབ་པའི་བྱེད་པོ་ཡིས། །བླ་མའི་གནས་གསུམ་ལྷ་ལས་འོད་
འཕྲོས་ནས། །རྒྱལ་བ་སྲས་བཅས་ཉན་རང་ལ་སོགས་པ། །སྐྱབས་གནས་ཀུན་གྱི་
བྱིན་རླབས་ནུས་མཐུའི་ཚོགས། །འོད་དང་འོད་ཟེར་བདུད་རྩིའི་ཆུ་རྒྱུན་དང་། །བླ་
མའི་སྐུ་ཡི་རྣམ་པར་ཐོགས་མེད་བསྡུས། །རིལ་བུ་རྗེ་བཙུན་བླ་མར་གསལ་བ་ལ། །
ཆུ་ལ་ཆུ་བཞག་བཞིན་དུ་རོ་གཅིག་གྱུར། །ཞེས་གསོལ་བ་བཏབ་པས། རིལ་བུ་
རྣམས་བླ་མར་གསལ་བའི་གནས་གསུམ་ལས་འོད་ཟེར་འཕྲོས།
ཕྱོགས་བཅུའི་སངས་རྒྱས་བྱང་སེམས་ཉན་རང་ཆོས་སྐྱོང་སྲུང་མ་སོགས་སྐྱབས་
གནས་ཐམས་ཅད་ཀྱི་བྱིན་རླབས་དང་ནུས་མཐུ་ཐམས་ཅད་འོད་དང་འོད་ཟེར་དང་།
བདུད་རྩིའི་ཆུ་རྒྱུན་དང་། བླ་མའི་སྐུའི་རྣམ་པར་སྤྱན་དྲངས་ཏེ། རིལ་བུ་བླ་མར་
116

གསལ་བ་ལ་ཐིམ་ནས། · དབྱེར་མེད་རོ་གཅིག་ཏུ་གྱུར་པར་མོས་པའི་དམིགས་པ་
དང་བཅས་པས་དམིགས་བརྩེ་མ་བགྲང་ཇ་ཐུག་བཞེས་པ་དང་ཁམས་གསེང་སོགས་
ཀྱི་ཚེ་ཚོགས་པ་ཚན་པ་གཉིས་སུ་བྱས་པའི་ཚན་པ་གཅིག་གིས་དམིགས་བརྩེ་མ་
བར་མ་ཆད་དུ་བགྲང་། ཚན་གཅིག་གིས་ཇ་ཐུག་བཞེས་པ་དང་ཁམས་གསེང་བྱས་
ནས་ཚར་བ་དང་། སླར་དེ་དག་གིས་ཐུན་བྱ་ཞིང་གཞན་ཚོས་ཇ་ཐུག་བཞེས་པ་
དང་ཁམས་གསེང་སོགས་བྱས་ནས་ཚོགས་པ་དང་། འཚོགས་པ་ལ་ཙན་དན་དང་
ཤུག་པ་སོགས་ཀྱི་བསང་བདུག་གཏོང་། དེ་དག་གིས་ཀྱང་མཉམ་དུ་ཐུན་བྱེད་དེ་
བཞིན་ཉིན་རེ་བཞིན་བྱ། ཉིན་ཐུན་ཐ་མ་གྲོལ་ནས་ཚོགས་པ་མང་མ་རང་རང་གི་
གནས་སུ་འགྲོ་ན་ཉིན་ཐུན་ཐ་མའི་མཇུག་ཏུ་འཚོགས་པ་མང་མ་རྣམས་ཀྱིས་ཐུན་
མཇུག་ཏུ་རྡོར་སེམས་ཀྱི་ཡིག་བརྒྱ་བརྗོད། ཨོཾ